***Рэкамендацыі для класнага кіраўніка па духоўна-маральным выхаванні***

Выхаванне духоўнай культуры школьнікаў як адзін з прыярытэтных напрамкаў сучаснай адукацыйнай парадыгмы патрабуе ўліку наступных заканамернасцяў: гістарычнай свядомасці народа (мэтанакіраванае развіццё цікавасці дзяцей да гісторыі свайго роду, сям’і, горада, вёскі, Беларусі); эстэтычнага і этычнага асяроддзя адукацыі і выхавання; пераемнасці пакаленняў; цеснай узаемасувязі з сям’ёй (улік духоўнага ўкладу сям’і); прыярытэту айчыннай культуры; здабыцця веры (веры ў сябе, у дабро, лепшую будучыню, у людзей і інш.).

У нашым разуменні асноватворнымі прынцыпамі праектавання зместу педагагічнага працэсу, накіраванага на выхаванне цэласнай асобы, з’яўляюцца прынцыпы гуманізму, духоўнасці, культурамэтазгоднасці, народнасці, свецкасці і полікультурнасці.

*Метады, якія выкарыстоўваюцца ў працэсе арганізацыі работы па выхаванні духоўнай культуры:* гутарка, апавяданне, тлумачэнне, дыспут, аналіз выхаваўчых сітуацый, прыклад, традыцыйна выкарыстоўваюцца як метады ўздзеяння на інтэлектуальную сферу асобы для фарміравання поглядаў, паняццяў, установак, меркаванняў, ацэнак.

**Тлумачэнне** – гэта доказны выклад якога-небудзь матэрыялу, гістарычных падзей і дат, з’яў і г.д. Дадзены метад настаўнік можа выкарыстоўваць як у чыстым выглядзе, так і ў якасці састаўной часткі гутаркі, апавядання.

**Апавяданне** – невялікі па аб’ёме звязны выклад (у апавядальнай або апісальнай форме) падзей, якія змяшчаюць ілюстрацыю або аналіз тых ці іншых маральных паняццяў і ўчынкаў. Апавяданне абуджае станоўчыя пачуцці, вучыць суперажыванню, раскрывае змест той ці іншай нормы духоўнай культуры, раскрывае станоўчыя ці адмоўныя рысы асобы, якой-небудзь з’явы.

**Гутарка** – гэта пытальна-адказны спосаб прыцягнення выхаванцаў да абмеркавання і аналізу ўчынкаў і вьпрацоўкі ўласных ацэнак. Гутарка павінна ўтрымліваць праблемныя пытанні, яна праводзіцца з мэтай фарміравання маральных паняццяў, меркаванняў і адзнак: аб абавязку, маралі, дабру і злу, патрыятызму, сумленнасці, справядлівасці і г.д.; такія гутаркі носяць назву этычных.

**Этычная гутарка** – метад паслядоўнага і сістэматычнага абмеркавання ведаў, які прадугледжвае ўдзел двух бакоў – выхавальніка і выхаванцаў. Прадметам этычных гутарак часцей за ўсё становяцца духоўна-маральныя, маральна-этычныя праблемы. Мэта дадзеных гутарак – паглыбленне, ўмацаванне маральных паняццяў, падагульненне і замацаванне ведаў, фарміраванне сістэмы маральных поглядаў і перакананняў. Этычная гутарка выступае не толькі як метад, але і як форма выхавання.

**Дыспут** – спрэчка, шлях мабілізацыі актыўнасці выхаванцаў для выпрацоўкі правільных меркаванняў і ўстановак; спосаб навучання ў барацьбе супраць памылковых уяўленняў і паняццяў, уменне весці палеміку, абараняць свае погляды, пераконваць у іх вучняў. Варта выконваць умовы правядзення дыспуту: тактоўнасць ўсіх выступаючых, забарона высвятленняў адносінаў паміж вучнямі, даверанасць абстаноўкі. Выхавальнік ўдзельцічае ў дыспуце як роўны, які, як і ўсе, выказвае свой пункт гледжання. Аналіз выхаваўчых сітуацый – спосаб паказу і аналізу шляхоў пераадолення маральных супярэчнасцяў, якія ўзнікаюць у тых ці іншых канфліктах, праблемных маральных сітуацыях. У кожнага вучня павінен назапашвацца вопыт сацыяльна карысных паводзін, вопыт жыцця ва ўмовах, якія фарміруюць элементы маральнай арыентацыі, духоўна-маральныя ўстаноўкі, якія ў далейшым не дазволяць яму весці сябе непрыстойна, памылкова.

**Метад прыкладу** заключаецца ў тым, каб на канкрэтных пераканаўчых узорах праілюстраваць асабісты ідэал і прад’явіць узор гатовай праграмы паводзін і дзейнасці. Дадзены метад пабудаваны на схільнасці малодшых школьнікаў да пераймання.

Важным метадам у працы па выхаванні духоўнай культуры з’яўляецца такі спецыфічны метад, як **маральны выбар**. Як правіла, настаўнік стварае на ўроках, пазакласных занятках сітуацыі, якія ставяць вучняў перад выбарам учынку («саступіць ці не саступіць сябру», «дапамагчы ці не дапамагчы» і г.д.). Дзеці не толькі выбіраюць учынак і аргументуюць яго перавагу. Яны падводзяцца да думкі, што самі нясуць адказнасць за свой выбар.

**Вусны часопіс** прадстаўляе сабой серыю кароткіх выступленняў (старонак) на розныя жыццёвыя тэмы, навукі, мастацтва, літаратуры і інш. Для яго выпуску ў класе ствараецца рэдкалегія, дзе ёсць свой галоўны рэдактар, карэспандэнты (колькі старонак – столькі і карэспандэнтаў), мастакі – афарміцелі, фотакарэспандэнты. Часопіс выдаецца па ўсіх правілах: яркая маляўнічая вокладка з назвай, пералік змешчанага матэрыялу, выклад асноўнага матэрыялу, аб’яднанага адной тэмай, другая вокладка змяшчае інфармацыю аб выдаўцах і «выдававецтве». Пры падрыхтоўцы вуснага часопіса варта выкарыстоуваць не толькі спецыяльную  літаратуру, але і матэрыялы перыядычнага друку, тэхнічныя сродкі і г.д. Часопіс прадстаўляе галоўны рэдактар: знаёміць з вокладкамі і агульным зместам. Яго памочнікі-карэспандэнты праз выкарыстанне розных метадаў (гутаркі, апавядання, пераказу) па чарзе раскрываюць змест сваіх старонак. Пад час «чытання» абавязковай з’яўляецца працэдура перагортвання старонак. У працэсе азнаямлення могуць быць выкарыстаны і камп’ютарныя тэхналогіі (мультымедыйная прэзентацыя, дэманстрацыя і інш.).

**Гульня-падарожжа**. Дадзеная форма адлюстроўвае рэальныя факты і падзеі, але звычайнае раскрываецца праз незвычайнае, простае – праз загадкавае, цяжкае – праз пераадольнае; неабходнае – праз цікавае. Мэта гульні-падарожжа – узмацніць уражанне, надаць зместу ледзь-ледзь казачную незвычайнасць, звярнуць увагу дзяцей на тое, што не заўважаецца імі.